ΓΡΑΠΤΗ ΕΡΩΤΗΣΗ E-0183/00

υποβολή: Konstantinos Hatzidakis (PPE-DE) προς την Επιτροπή

(31 Ιανουαρίου 2000)

Θέμα: Μόλυνση τουδροφόρου ορίζοντα σε διάφορες περιοχές της Ελλάδας

Σύμφωνα με στοιχεία που δημοσιεύθηκαν πρόσφατα στον ελληνικό Τύπο, οδροφόρος ορίζοντας πέντε περιοχών της Ελλάδας και συγκεκριμένα του Θεσσαλικού πεδίου, της πεδιάδας της Ηλείας, της Μεσσηνίας, της Θεσσαλονίκης και της Θεσσαλίας παρουσιάζει συγκεντρώσεις νιτρικών ουσιών πολύ μεγαλύτερες από το επιτρεπόμενο όριο.

Μπορεί να με πληροφορήσει η Επιτροπή εάν είναι σε γνώση της μόλυνσης τουδροφόρου ορίζοντα των παραπάνω περιοχών, ποιές είναι οι πιθανές συνέπειες από τη συγκέντρωση νιτρικών ουσιών μεγαλύτερων από το επιτρεπόμενο όριο καθώς και εάν η Ελλάδα έχει εφαρμόσει την κοινοτική Οδηγία 91/676(1) και έχει εγκρίνει κώδικες ορθών γεωργικών πρακτικών και πρόγραμμα δράσης, όπως απαιτεί η Οδηγία, για την αποφυγή της νιτρορύπανσης τωνδάτων;

(1) ΕΕ L 375 της 31.12.1991, σελ. 1.

Απάντηση της κ. Wallstrm εξ ονόματος της Επιτροπής

(24 Μαρτίου 2000)

Η Επιτροπή γνωρίζει τα προβλήματα της μόλυνσης από άζωτο γεωργικής προέλευσης (εντατικές καλλιέργειες, κτηνοτροφία) που συναντώνται τόσο σταπόγεια νερά όσο και σε ορισμένες λίμνες, φράγματα ή κλειστούς κόλπους (ευτροφισμός) στην Ελλάδα. Η περίσσεια νιτρικών σταπόγεια ύδατα μπορεί να προκαλέσει προβλήματα στηνγεία των παιδιών, με τη μετατροπή των νιτρικών σε νιτρώδη, στα ύδατα των φρεάτων ή στο πεπτικό σύστημα, (κυάνωση των βρεφών), ενώ τα νιτρώδηπάρχουνποψίες ότι έχουν καρκινογόνο δράση αντιδρώντας με τα γαστρικάγρά- τα δε νιτρικά, περνώντας από ταπόγεια νερά στα επιφανειακά νερά και στη θάλασσα, ευνοούν τον ευτροφισμό (καταστρεπτική ανάπτυξη φυκών και πλαγκτόν).

Η Ελλάδα προσάρμοσε πολύ αργά (1997) την οδηγία 91/676/ΕΟΚ του Συμβουλίου, της 12ης Δεκεμβρίου 1991, σχετικά με την προστασία τωνδάτων κατά της μόλυνσης από τα νιτρικά γεωργικής προέλευσης, και μόλις πρόσφατα χαρακτήρισε (1999) ως απειλούμενες από τη μόλυνση τωνπογείων νερών, επτά περιοχές ενώ ταυτόχρονα αναγνωρίζει ότι και άλλες περιοχές θα πρέπει να χαρακτηριστούν κατά τον ίδιο τρόπο. Καμία από τις χαρακτηρισμένες περιοχές δεν απολαύει μέχρι στιγμής κάποιου επισήμου προγράμματος δράσης.

Πρέπει να σημειωθεί ότι από το 1995 δοκιμάζεται στη Θεσσαλία ένα πολύ εντοπισμένο πρόγραμμα (30 000 εκτάρια βάμβακος) για τον περιορισμό των αζωτούχων λιπασμάτων, με έγκριση της Επιτροπής, δυνάμει του κανονισμού ΕΟΚ αριθ. 2078/92 του Συμβουλίου, της 30 Ιουνίου 1992, σχετικά με μεθόδους γεωργικής παραγωγής συμβατές με τις απαιτήσεις της προστασίας του περιβάλλοντος και με τη διαχείριση των φυσικών χώρων.(1).Τα αποτελέσματα φαίνονται ελπιδοφόρα και έτσι αυτός ο τρόπος δράσης θα μπορεί μελλοντικά να εμπνεύσει τα επόμενα προγράμματα δράσης σε απειλούμενες από νιτρικά περιοχές.

Η Επιτροπή, διαπιστώνοντας ότι τα εθνικά μέτρα των ελληνικών αρχών για την εφαρμογή της οδηγίας 91/676/ΕΟΚ δεν ήταν συμβατά με αυτήν, αποφάσισε να προσφύγει στο Ευρωπαϊκό Δικαστήριο στις 22 Δεκεμβρίου 1999. Μεταξύ των ζητημάτων που προσάπτει η Επιτροπή στην ελληνική κυβέρνησηπογραμμίζεται η απουσία κωδίκων ορθής γεωργικής πρακτικής, η ανεπάρκεια παρακολούθησης των επιφανειακώνδάτων σε θέματα ευτροφισμού καθώς και η απουσία προγραμμάτων δράσης στις χαρακτηρισμένες απειλούμενες περιοχές.

Πρέπει να σημειωθεί ότι η εφαρμογή κωδίκων ορθής πρακτικής στη γεωργία είναιποχρεωτική τόσο σε απειλούμενες από νιτρικά περιοχές όσο και εκεί όπου εφαρμόζεται ο κανονισμός ΕΚ αριθ. 1257/1999 του Συμβουλίου της 17 Μαΐου 1999 σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ- FEOGA), κανονισμός με τον οποίο τροποποιούνται και καταργούνται ορισμένοι άλλοι κανονισμοί(2).

(1) ΕΕ L 215 της 30.7.1992.

(2) ΕΕ L 160 της 26.6.1999.